kardosdrur/scandi-wiki huggingface dataset:
Museum Thy

Museum Thy er en paraply for en række museer, der er beliggende i Thy. Museet har både en arkæologisk og historisk samling samt en topografisk kunstsamling. Thisted Museum i Thisted er hovedafdeling for for museets virksomhed. Museet har syv permanente arkæologiske og kulturhistoriske udstillinger samt skiftende særudstillinger. I den gamle museumsbygning, nuværende administrationsbygning, findes en mindestue for digteren J.P. Jacobsen. Museum Thy har derudover afdelinger i Øsløs (Johan Skjoldborg), Vorupør (kystkultur, fiskeri, vækkelser, madkultur), Agger (fiskerhuset) og Heltborg (landbrug og Jens Søndergaard). Ved Heltborg Museum findes en rekonstrueret jernaldergård, der i juli måned formidler historiske håndværk med høj grad af brugerinddragelse. Fra 1. januar 2018 fusionerede Museum Thy og Bunkermuseum Hanstholm.

Eksterne henvisninger 
 Museum Thys hjemmeside

Museer i Region Nordjylland
Bygninger, konstruktioner og anlæg i Thisted Kommune
Cykloaddition

En cykloaddition er en kemisk reaktion, ved hvilken to (eller flere) molekyler kombineres og danner et nyt ringsystem. Cykloadditioner hører til klassen af pericykliske reaktioner. Cykloadditioner klassificeres ud fra antallet af π-elektroner i de reagerende molekyler. Hvis én reaktant f.eks. bidrager med fire π-elektroner og en anden reaktant med to, klassificeres reaktionen som en [4+2]-cykloaddition.

Referencer 

Pericykliske reaktioner
Klosterporten

Klosterporten i Sorø er den tidligere indgangsport til Sorø Kloster, hvor Sorø Akademi ligger i dag. Hele klosterområdet har været indhegnet af en mur, og med klosterporten som den eneste indgang for vogn og lignende.

Bygningen blev fredet i 1918.

I 2011 var porten startpunkt for 4. etape af Post Danmark Rundt. I 2017 blev en del af Historien om Danmarks 4. afsnit optaget i klosterporten.

Historie 
Klosterporten blev opført i 1160-70, da Absalon hentede munke fra cistercienserordenen i Esrum Kloster. Omkring år 1200 blev den tværgående fløj til porten, således at bygningen blev korsformet. Senere er den østlige del af denne tilbygning blevet fjernet igen.

Helt frem til 1600-tallet havde porten to store egetræsporte, der kunne lukkes om aftenen, så uvedkommende ikke kom ind på klosterområdet om natten.

I 1883 blev porten restaureret af arkitekten Johan Daniel Herholdt, hvor man bl.a. rensede murene ned så murstenene stod frem, efter de havde været hvidkalkede.

En lektor fra Sorø Akademi bor fortsat på førstesalen, hvilket gør det bygningen til den ældste beboede bygning.

Beskrivelse 

Bygningen er opført i røde munkesten og gavlene over porten har begge kamtakker. Taget er et rødt tegltag, og der er tre skorstene på toppen.

Lejligheden over porten kaldes "Saxos Celle" efter Saxo Grammaticus, som efter sigende skulle have skrevet dele af Gesta Danorum her.

Referencer

Eksterne henvisninger 

Bygninger, konstruktioner og anlæg i Sorø
Fredede bygninger, konstruktioner og anlæg i Sorø Kommune
Gotisk arkitektur i Danmark
Porte i Danmark
Sorø Akademi
Nicolai Dohn

Nicolai Møller Dohn (født 18. august 1998 i Skjød) er en dansk fodboldspiller, der spiller som midtbanespiller i den danske klub Skive Ik

Karriere 
Dohn startede sin fodboldkarriere i Hammel GF. Han skiftede sidenhen til Silkeborg IF og AGF. Da han startede som elev på Balle Musik- og Idrætsefterskole startede han samtidig i AC Horsens.

AC Horsens 
Mens han stadig var U/19-spiller i U/19 Divisionsholdet, for hvem han samtidig er anfører for, fik han sin debut for klubbens bedste hold i DBU Pokalen den 10. august 2016, da han blev skiftet ind i det 54. minut i stedet for Joseph Mensah i en 3-1-sejr over Serie 1-holdet Tarm IF.

Han fik debut i Superligaen den 8. maj 2017, da blev skiftet ind i det 76. minut i stedet for Kjartan Finnbogason. To dage senere skrev U/19-anføreren under på en etårig kontrakt.

Han forlod ved kontraktudløb i juni 2018 AC Horsens og søgte en klub i 1. division, evt. 2. division, hvor muligheden for spilletid var større.

Nykøbing FC 
I slutningen af juli 2018 skrev Dohn under på en toårig kontrakt med 1. divisionsklubben Nykøbing FC. Han fik sin debut allerede samme dag, da han blev skiftet ind i det 85. minut som erstatning for Joachim Wagner i en 0-0-kamp mod Viborg FF.

Referencer

Eksterne henvisninger 
 Spillerprofil  på AC Horsens officielle websted
 Nicolai Dohn på danskfodbold.com
 

Personer fra Hammel
Fodboldspillere fra Danmark
Fodboldspillere fra Silkeborg IF
Fodboldspillere fra AGF
Fodboldspillere fra AC Horsens
Fodboldspillere fra Nykøbing FC
Bremerkoggen

Bremerkoggen er et velbevaret skibsvrag af en kogge, som er dateret til 1380. Den belv fundet i Bremen i 1962, og er i dag udstillet på Deutsches Schiffahrtsmuseum i Bremerhaven som en af deres vigtigste genstande. Der er fremstillet tre næsten identiske rekonstruktioner af skibe; Ubena von Bremen, Hansekogge og Roland von Bremen.

Fundet 
Den 8. oktober 1962 blev der fundet fragmenter af et træskib i floden Weser en oprensning. Det viste sig at være rester fra en kogge, der synes at være sunket under en stormflod, efter at være drevet væk fra skibsværftet inden det stod færdigt. Indtil var kogger kun kendt fra middelalderlige manuskripter og segl. På baggrund af dendrokronologiske undersøgelser af tømmeret fra koggen, blev skiber dateret til 1380.

Bjærgning og rekonstruktion 

Delen fra skibet blev opmålt, registreret og opbevaret i store vandbassiner i Bremen, for at forhindre at træet udtørrede og skrumpede. Der blev udført yderliger undersøgelser af fundstedet med dykkerklokkekib i 1965, hvor der blev fundet mere end 2000 yderligere dele. Det blev besluttet at udstillet vraget på det planlagte Deutsches Schiffahrtsmuseum i Bremerhaven. I 1972 stod Koggehalle klar, og delene blev samlet under en konstant overbrusning. Det var muligt at rekonstruere næsten hele styrords side, og en tredjedel af bagbords side. Den blev indkapsel i et glasbur behandlet med polyethylenglycol i de følgende 18 år, for at erstatte alt vand i træet, og forhindre at det tørrede ud. I år 2000 stod det endelige resultat klar, 25 år efter museet var åbnet.

Bremerkoggen havde én mast og et råsejl. Det var kravelbygget i bunden og havde klinkbyggede sider. Ribberne blev bygget efter skriget var blevet lavet. Koggen var 24 m lang, 8 m bred og lige over 4 m høj over siderne. Disse mål har givet en lastekapacitet på omkring 130 tons. Other estimates put the cargo capacity at only 90 tons.

Se også 
 Koldingkoggen

Referencer

Eksterne henvisninger 
 Bremen cog at the German Maritime Museum (german)

Arkæologiske fund fra Tyskland
Skibe fra Tyskland
Museumsskibe
Blodrille

En blodrille er en halvrund eller affaset rille eller rille på siden af en klinge (på et sværd, kniv eller bajonet), der bliver lavet med et smedeværktøj kaldet en sænkeambolt. På trods af navnet har det intet at gøre med blod. Blodriller bliver lavet for at gøre bladet lettere på nogenlunde samme måde som en H-bjælke, der giver stor styrke med mindre materiale. Når det kombineres med den korrekte varmebehandling og hærdning, kan en klinge med blodrille være 20-35% lettere end uden, helt uden at gå på kompromis med styrken eller ladet integritet????.

Eksterne henvisninger 
 "Blood groove" in the A. G. Russell knife encyclopedia]
 Terminology of the Kukri
 [American blacksmithing by J Holmstrom]
 [The art of blacksmithing by Alex Bealer]

Håndvåben
Unionen af Europæiske Tyrkiske Demokrater

Unionen af Europæiske Tyrkiske Demokrater (UETD) () er en organisation, der udfører lobbyarbejde blandt tyrkere i Europa for Tyrkiets præsident, Recep Tayyip Erdoğan, og regeringspartiet, Retfærdigheds- og Udviklingspartiet. UETD betegner sig selv som en uafhængig organisation, men den tyrkiske regering yder store finansielle bidrag til organisationen. UETD blev grundlagt i Köln i Tyskland i 2004 og har siden etableret afdelinger i flere andre europæiske lande.

UETD har forsøgt at få tyrkiske ministre til at medvirke ved sine arrangementer på årsdagen for det fejlslagne kupforsøg i Tyrkiet den 15. juli 2016, men i flere EU-lande har myndighederne forhindret dette, da de pågældende landes regeringer ikke ønsker besøg af tyrkiske regeringsmedlemmer. Dette skyldes Erdogan-regeringens masseanholdelser af bl.a. oppositionsmedlemmer, journalister, lærere og dommere i tiden efter kupforsøget.

UETD i Danmark 
Formanden for den danske afdeling af UETD er imamen Fatih Alev. Den nu dræbte Ahmet Kaya har tidligere været organisatorisk næstformand i den danske afdeling.

Referencer

Eksterne henvisninger 

 UETD's internationale hjemmeside
 UETD Danmarks hjemmeside 

Tyrkiet
Organisationer i Europa
Etableret i 2004
Äskekärrskibet

Äskekärrskibet er vraget af et svensk vikingeskib. Det er blandt de bedst bevarede handelsskibe fra vikingetiden i Norden. Skibet blev fundet i Äskekärr nord for Alafors ved Göta älv. Det er dateret til 930'erne.

Skibet blev fundet i 1933 under arbejdet med at grave et dige ved en strandeng. Det viste sig at være en knarr. Skibet var et 16 m langt handelsskib med højt fribord, og på baggrund af de reparationer, der var udført på på skibet, mener man, at det har sejlet i omkring 100 år. Det har været bygget til at rumme en stor last. Hele skroget var bygget i egetræ, og det var tætnet med fåreuld og harpiks. Vraget er i dag udstillet på Göteborgs Stadsmuseum. Det er det eneste velbevarede vikingeskib fra Sverige.

Vidfamne 

Sällskapet Vikingatida Skepp i Göteborg byggede i 1994 en rekonstruktion af Äskekärrskibet, kaldet Vidfamne. Navnet kommer fra den legendariske vikingekonge Ivar Vidfadme. Rekonstruktionen blev udført på baggrund af fundet og fund af lignende vikingeskib i Danmark. Vidfamne har et råsejl på 88 m², og det har vist god sødygtighed under sejladser til både Danmark og Norge. Det har opnået hastigheder på op til 11 knob, og det har været muligt at krydse med skibet, hvilket man ikke tidligere troede var muligt.

Se også 
Svenske skibsvrag
 Vikingeskib
 Vidfamne

Litteratur 
 Riksantikvarieämbetet, Båtfynd RAÄ 13
 Populär arkeologi 2004-2, 1995-2
 Ale kommun - kultur i arv. Värdefulla miljöer och Åtgärdsförslag. Utkast/Förslag 2007. Länsstyrelsen, Västra Götalands län.

Eksterne henvisninger 
 Sällskapet Vikingatida Skepp

Skibe fra vikingetiden
Skibe fra Sverige
Arkæologiske fund fra Sverige
Museumsskibe
I-bjælke

En -bjælke, også kendt som en H-bjælke og universalbjælke er en bjælke med et I- eller H-formet tværsnit. -bjælker er normalt fremstillet af stål og bruges til forskellige typer konstruktioner og bygningsværker.

Den opretstående flade gør, at den kan modstå tryk for oven eller neden, mens de tværgående flader gør, at den man modstå bøjninger fra siderne. Bjælketeori viser, at den I-formede sektion er meget god til at modstå både bøjninger og forskydning i planet. -bjælker anvendes da de er meget lettere, end massive bjælker med samme styrke.

Se også 
 T-bjælke

 

Byggeri
Hallmark

Hallmark eller kontrolstempel er officielle stempler eller serier af stempler på genstande, primært fremstillet af ædelmetaler som guld, sølv, platin og i nogle lande palladium, der viser, hvor genstanden er fremstillet, hvad den er lavet af, hvornår den er lavet og hvem der har fremstillet den. Hver mester har sit eget stempel. Hvert år har et bogstav (i vekslende typer), og mange byer har særlige stempler.

Allerede i oldtiden har sølv- og guldsmede stemplet deres arbejder. Stempler kendes fra Byzans omkring 400 år f.Kr.

I Frankrig blev der med guldstatutten fra 1260 lavet en slags kontrolstempling. England fulgte i år 1300, hvor Edvard 1. af England beordrede, at alt sterlingsølv (92,5 %) skulle mærkes af mesteren. I England stempledes længe med både bystempel og regentens profil.

I Danmark kunne en sølvsmed stemple med mestermærker og guardeiner, som familien Fabricius' kontrolstempel.
Metalstempler slås ind i genstanden. I moderne tid er det også muligt at kontrolstemple med laser.

Referencer

Eksterne henvisninger 

 Chr. A. Bøje; Danske sølv og guld smedemærker
 Online Encyclopedia of Silver Marks, Hallmarks & Maker's Marks
 Gold hallmark identification wizard
 List of basic hallmarks from various countries
 Hallmarks on the internet
 More complete list of UK hallmarks past and present
 Hallmark Convention
 Silver Hallmark Encyclopedia 

Smykker
Sølv
Guld
Platin
1. deild karla

1. deild karla (eller Inkasso-deildin af sponsormæssige årsager), er den næstøverste fodboldrække i islandsk fodbold.
Af klimatiske årsager spilles der mest i foråret og om sommeren. Ligaen har 12 hold.

Fodboldligaer i Island
Etableret i 1912
2. deild karla

2. deild karla er den tredjeøverste fodboldrække i Islandsk fodbold.
Af klimatiske årsager spilles der mest i foråret og om sommeren. Ligaen har 12 hold.

Fodboldligaer i Island
Etableret i 1966
3. deild karla

3. deild karla er den fjerdeøverste fodboldrække i Islandsk fodbold.
Af klimatiske årsager spilles der mest i foråret og om sommeren. Ligaen har 10 hold.

Fodboldligaer i Island
Etableret i 1997
4. deild karla

4. deild karla er den laveste fodboldrække i Islandsk fodbold.
Af klimatiske årsager spilles der mest i foråret og om sommeren.

Ligaen er regions-opdelt og har 4 grupper fordelt i med 7-8 hold i hver.

Fodboldligaer i Island
Etableret i 1997
Wimbledon-mesterskaberne 1973

Wimbledon-mesterskaberne 1973 var den 87. udgave af Wimbledon-mesterskaberne gennem tiden og den sjette udgave af mesterskabet i tennissportens åbne æra. Turneringen blev spillet i All England Lawn Tennis and Croquet Club i London, Storbritannien i perioden 25. juni - 8. juli 1973.

Præmier 

Den samlede præmiesum for Wimbledon-mesterskaberne 1973 androg £ 52.400, hvilket var en stigning på godt 4 % i forhold til året før. Stigningen kom udelukkende damesinglespillerne tilgode. I de øvrige rækker var pengepræmierne de samme som det foregående år, og præmierne var fordelt som vist nedenfor.

Resultater

Vindere og finalister 

Der blev afviklet fem senior- og to juniormesterskaber, og finaleresultaterne for disse mesterskaber er angivet nedenfor.

Nedenfor er resultaterne fra ottendedelsfinaler og frem i singlerækkerne samt fra kvartfinalerne og frem i doublerækkerne angivet. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Kilder / eksterne henvisninger 
 Wimbledon - Draws Archive 
 ITF – Men - Wimbledon 1973 
 ITF – Women - Wimbledon 1973

Noter 

1973
Sport i 1973
Albert Richter

Albert Richter (født 16. april 1837 i København - død 1899 var en dansk oversætter og søn af en tømmermand ved J. A. R. Holmen. Han forblev ugift. 

Da hans forældre døde tidlig, opdroges han hos sin morbroder, til han, 16 år gammel, kom i lære hos Boghandleren H. C. Bakke i København. I dennes forretning virkede han bestandig, og han var efter Bakkes død dens leder, indtil han 4. Marts 1899 afgik ved døden efter længere tids svagelighed. Han var en stille og tilbageholdende, men nobel og elskværdig natur, som besad mange åndelige interesser. Skønt Richter så godt som aldrig havde været uden for vor hovedstaden, erhvervede han sig som autodidakt gode kundskaber i fremmede sprog, navnlig spansk; af disse og et ikke ubetydeligt poetisk talent fremgik de fortjenstfulde oversættelser af ældre spansk skønlitteratur, som han udgav i årene 1878-89, tildels med Kultusministeriets understøttelse. Det er 8 Dramer af Calderón, 1 af Tirso de Molina, 1 af J. de Alarcón og 1 af Rojas, endvidere et udvalg af spanske folkeromancer, med titlen "Romancero". Desuden har han i tidsskrifter meddelt nogle fordanskninger af ældre og nyere lyrik, fra spansk, fransk og tysk. Ved Calderón-Jubilæet i 1881 blev han hædret med en spansk medalje for sin oversættervirksomhed.

Referencer

Litteratur
 Nord. Boghandlertid. 10. Marts 1899. 
 Illustr. Tid. 26. Marts 1899. 

Personer fra København
Floorballligaen 1992-93

Floorballligaen 1992-93 var den anden sæson af det danske mesterskab i floorball. Dansk Floorball Union havde til denne sæson opdelt sæsonen i en øst og en vestliga. De to bedste hold i øst og vest mødes i slutspillet der blev afviklet over en weekend.

Grundspil

Vest

Øst

Slutspil

Topscorer slutspil 

Floorball-Ligaen
Floorballligaen 1993-94

Floorballligaen 1993-94 var den 2. sæson af det danske mesterskab i floorball arrangeret af Dansk Floorball Union. Ligaen var opdelt i en øst og en vestliga, hvor de to bedste hold fra øst og vest mødtes i slutspillet der blev afviklet over en enkelt weekend. Københavns FK genvandt DM.

Turneringen er afviklet som som dobbeltturnering i øst og firedobbelt i vest. Ikke alle kampe er medregnet, da enkelte kampprotokoller ikke er fremsendt til Floorball Danmark.

Grundspil

Stilling Øst

Stilling Vest

Kampe øst

Kampe vest 

x = Kampprotokol er ikke indsendt og dermed ikke registreret

Slutspil

Topscorer  grundspil

Vest

Øst 

Floorball-Ligaen
Floorballligaen 1994-95

Floorballligaen 1994-95 var den 4. sæson af det danske mesterskab i floorball arrangeret af Dansk Floorball Union.

Ligaen bestod af 4 hold i vest og 8 hold i øst. Det var et hold mere end forrige sæson i øst, men samme antal hold i vest. Hørsholm Floorball var ny i østrækken.

Slutspillet blev igen afviklet over en weekend.

Grundspil

Vest

Kampe

Øst

Kampe

Topscorer grundspil

Vest

Øst

Slutspil

Semifinaler

Finale

Topscorer slutspil 

Floorball-Ligaen
Dispersionsfarvestoffer

Dispersionsfarvestoffer (også kaldet dispersionsfarver, disperse farver) er syntetiske farvestoffer, som ikke opløses i vand. De bruges ofte til farvning af syntetiske fibermaterialer som polyester, nylon, acetat og acryl, mens cellulose, som eksempelvis bomuld, i højere grad farves med reaktive farvestoffer.

Ordet ”dispersion” er afledt af det latinske ”dispergere”, dvs. adsprede, strø eller sprede.

Da dispersionsfarvestoffer er uopløselige i vand må de slemmes op, dvs. dispergeres, i farvebadet. De små pigmentkorn er derfor ikke opløst i blandingen, men vil ved opvarmning og tryk fordampe og trænge ind i tekstilet.

Dispersionsfarvestoffer bruges eksempelvis ved transfertryk på syntetiske materialer.

Litteratur 
 Jan Sisefsky og Gösta Sandberg: Farvebogen – Håndbog i tekstilfarvning, København 1982
 Joy Boutrup: "Transfertryk". Upubliceret artikel
 “Farvestoffer” i Den Store Danske

Se også 
 Reaktiv farve
 Kypefarvestoffer
 Syrefarvestoffer

Farver
Together Tour

Together Tour er den første store turné af de to norske tvillinger Marcus & Martinus. 

Touren er deres første arenatour og kom i forlængelse med deres andet studiealbum Together, som debuterede som nummer 1 i Norge og Sverige, 6 i Finland og 11 i Danmark. Den første arenakoncert, der blev offentliggjort, var i Oslo Spektrum, og den koncert blev udsolgt på to timer. Koncerten i Globen Arena i Stockholm blev udsolgt på 14 minutter.

Sætliste 
 "One More Second"
 "Hei"
 "Bae"
 "Without You"
 "I Don´t Wanna Fall In Love"
 "Light It Up"
 "Ekko"
 "Heartbeat"
 "Love Yourself" (cover af Justin Bieber)
 "Plystre på Deg"
 "Slalom"
 "To Dråper Vann" 
 "Together"
 "Go Where You Go"
 "Ei som Deg"
 "Girls"
 "Elektrisk"

Tourdatoer

Kilder/referencer

Musik fra Norge
Turnéer
Super Mario Run

Super Mario Run er et platformspil udviklet og udgivet af Nintendo til iOS i Google Android i 2016 i 2017.

Super Mario Run det første spil i serien, er blevet frigivet på den mobile enhed. Gameplay fra siden, og genren er en platformspil. Mario flytter automatisk, men også springer små forhindringer. Spiller behøver kun tid til at lave spring, samt at regulere deres magt. Super Mario Run er placeret som et spil, hvor "kan spilles med den ene hånd." Spillet har 24 niveauer til rådighed, som er inkluderet i de 6 spil verdener. Ud over den enkle afleveringer, kan brugere forsøger at slå rekorden af hans venner forsøger at overgå deres akrobatiske optegnelser samt bygge deres egen Mushroom Kingdom. Ved præsentationen af Nintendo understregede, at der findes konkurrencedygtige multiplayer.

Run
Computerspil fra 2016
Nintendo-spil
Platformspil
Android-spil
IOS-spil
Adelheid af Holsten-Rendsburg

Adelheid af Holsten-Rendsburg (død januar 1350), grevinde af Huset Schauenburg, var en datter af grev Henrik 1. af Holsten og Helvig af Bronkhorst. Hun blev i 1313 gift med hertug Erik II. af Slesvig (1288-1325) og var mor til:
 Valdemar 3.
 Helvig, der i 1340 blev gift med Valdemar Christoffersen Atterdag. 

Både hendes søn og hendes svigersøn blev konger af Danmark.

Noter

Huset Schauenburg
Ole Heyde

Ole Heyde (født 2. januar 1941 i Odense) er en dansk komponist og guitarist, forfatter og tegner, oprindeligt uddannet tegner ved reklamebureauet Andersen & Blæsbjerg i Odense og musikuddannet på Det Fynske Musikkonservatorium. Selv har Heyde komponeret musik til digte og tekster af H.C. Andersen (1805-1875) og Piet Hein (1905-1996) samt til en række andre forfattere, ofte af fynsk herkomst. I bogform er udgivet ”Den fynske Sang” (1984), ”H.C. Andersen – digte og sange” (1988) samt ”Vi som elsker sange - digte og gruk i musik” (1994). Heyde er fortsat aktiv kunstner og har sidst udgivet indspilninger i samarbejde med det folkelige H.C. Andersen Ensemblet (2016).

Ole Heyde er gift med pianist og sanger Ellen Margrethe Guldborg Heyde; sammen har de Jesper Heyde og Ene Kirstine Heyde Dias.

Medlem af Dansk Populær Autorer (DPA), æresmedlem i Dansk Solist Forbund og desuden modtager af H.C. Andersen-prisen i 1993.

Kilder/referencer

Komponister fra Danmark
Guitarister fra Danmark
Tegnere fra Danmark
Personer fra Odense
Faglitterære forfattere fra Danmark
Mandlige forfattere i det 20. århundrede
Gerhard 5. af Holsten

Gerhard 5. af Holsten (født ca. 1315; død 1350) blev aldrig formel hersker i Grevskabet Holsten-Plön, men var kun en godsejer og domherre (kanonikus) ved katedralen i Lübeck.

Huset Schauenburg
Floorballligaen 2000-01

Floorballligaen 2000-2001 var den 10. sæson af den bedste danske herrerække i floorball, og blev styret af Dansk Floorball Union. Ligaen er opdelt i en øst og en vestrække. de 4 bedste hold fra øst og vest kvalificerer sig til slutspillet.

Efter et par sæsoner med 10 hold i både øst og vestrækken, forlod 3 hold rækken og kun Stenløse var nyt hold.

KH, Københavns FK og Dragør trak deres hold. For både KH og Købehanvs FK lukkede klubben.

Grundspil

Stilling vest

Kampe vest

Stilling øst

Kampe øst

Topscorer grundspil

Vest

Øst

Slutspil

Kvartfinaler

Semifinaler

Finale

Topscorer slutspil 

Floorball-Ligaen
Floorballligaen 2001-02

Floorballligaen 2001-2002 var den 10. sæson af den bedste danske herrerække i floorball, og blev styret af Dansk Floorball Union. Ligaen bestod af en øst og en vest række. De 4 bedste hold gik til slutspil. Aalborg Flyers var for første gang ikke at finde i den bedste række, dermed var de første DM vindere ude af den bedste række.

Vestrækken måtte efter et par sæsoner med 10 hold, se sig bestående af 9 hold.

Østrækken var igen på 10 hold.

Slutspillet blev afviklet som bedst af to kampe, hvor den samlede målscorer var afgørende hvis begge hold havde en sejr.

Grundspil

Stilling vest

Kampe vest

Stilling øst

Kampe øst

Topscorer Grundspil

Vest

Øst

Slutspil

Kvartfinaler

Semifinaler

Finale

Topscorer slutspil 

Floorball-Ligaen
Gitte Broeng

Gitte Broeng (født 1973 i Aalborg) er en dansk forfatter.

Broeng debuterede i 2006 med digtsamlingen Interiør. I 2011 udkom kortprosasamlingen Planetbyen, som fulgtes af endnu en kortprosasamling, Croquis, i 2014. I 2015 udkom Broengs første roman Frøken Klokken, der fik fremragende anmeldelser og blev indstillet til Weekendavisens litteraturpris. Romanen udkom senere som lydbog indlæst af Karsten Pharao.

I 2015 udgav hun Lima India Foxtrot Echo (læses som "LIFE") hvori alle ord er stavet i det Internationale fonetiske alfabet. Man skal derfor læse hvert begyndelsesbogstav af hvert ord for at kunne læse sætningen.

Gitte Broeng modtog Bukdahls Bet 2017 for bogen Oliekrisen.

Bibliografi 
 Interiør (Hurricane 2006) 
 Sommerrejsen tilbage (2010) 
 Ebbe Stub Wittrup (2011) 
 Planetbyen (Hurricane 2011) 
 Fodnoter til rejsen" (2012) 
 Croquis (Space Poetry 2014) 
 Lima India Foxtrot Echo (*[asterisk] 2015)
 Frøken Klokken (Møller 2015) 
 Oliekrisen (*[asterisk] 2017)
 Terra'' (*[asterisk] 2018)

Referencer

Eksterne henvisninger 
 
 Gitte Broeng på litteratursiden.dk

Digtere fra Danmark
Romanforfattere fra Danmark
Kvindelige forfattere i det 21. århundrede
Kortprosaister fra Danmark